EkBass/fiwiki-20250220-pages-articles huggingface dataset:
Heikki Saari (pappi)

Heikki Saari (25. helmikuuta 1879 Soini – 7. lokakuuta 1958) oli suomalainen pappi ja lähetyssaarnaaja. Hän toimi pappina Suomen Lähetysseurassa ja teki lähetystyötä Ambomaalla vuosina 1903–1911, 1917–1922, 1924–1931 ja 1933–1947. Hän oli myös virsirunoilija ja kirjoitti sanat virteen numero 254 "Sun työhös, Jeesus, kutsun sain". Saari vihittiin lähetyssaarnaajaksi vuonna 1903. Ambomaan kirkon virsikirjassa monet virret olivat Saaren sepittämiä, kääntämiä tai muodostamia. Saari julkaisi Herättäjä-Yhdistyksen kustannuksella ambokielisen Rukousvirsiä-virsikokoelman, jossa oli suuri määrä Siionin virsiä oshindongaksi käännettynä.Päivästä päivään. 60 vuotta täytti..., Helsingin Sanomat, 26.02.1939, nro 55, s. 14, Kansalliskirjaston digitaaliset aineistot ==Lähteet== ==Aiheesta muualla== * Luokka:Suomen evankelis-luterilaisen kirkon papit Luokka:Suomalaiset virsirunoilijat Luokka:Vuonna 1879 syntyneet Luokka:Vuonna 1958 kuolleet Luokka:Suomen Lähetysseuran lähetystyöntekijät
Don Hertzfeldt

Don Hertzfeldt (s. 1. elokuuta 1976) on yhdysvaltalainen animaattori ja elokuvantekijä, jonka tuotantoon kuuluu mm. Oscar-ehdokkaaksi valittu Rejected (2000). Hänen animaatioelokuvansa ovat voittaneet yli sata palkintoa ja niitä on esitetty yli tuhannella elokuvafestivaalilla maailmanlaajuisesti. ==Alkuvaiheet ja opiskelu== Hertzfeldt syntyi Fremontissa, Kaliforniassa, jossa hän opiskeli paikallisissa kouluissa ja piirsi sarjakuvalehtiä. 15-vuotiaana hän alkoi opetella animaatiota videokameralla. Vuoden 2001 haastattelussa hän sanoo: ”Katsoin filmien jatkuvasti kasvavan, ja minua kiehtoivat visuaaliset efektit. Perheeni teki usein retkiä animaatiofestivaaleille San Franciscoon joka vuosi, joten kunnia vanhemmilleni siitä. Lopulta näin kaikki nuo klassiset piirrosfilmit läpi teinivuosieni. Mutta animaation valmistaminen minulle tapahtui ikään kuin sivutuotteena. Olen kirjoittanut ja piirtänyt asioita koko ikäni, ja tarinoideni animointi oli aina halvempaa tehdä ja näytti mielenkiintoisemmalta kuin pienen budjetin live-toiminta.” Hertzfeldt on Film Studiesin ylioppilas Kalifornian yliopistosta Santa Barbarassa. Hän asuu ja tuottaa tällä hetkellä kaikki filminsä Santa Barbarassa. ==Tekniikka== Hertzfeldtin filmeissä on usein ominaisuutena käsinpiirretyt tikku-ukot näyttelemässä dadaistisia kombinaatioita slapstickistä, absurdista, ja mustasta huumorista. Hertzfeldt luo yleensä filminsä perinteisillä kynä ja paperi-animaatioilla, ilman tietokoneiden apua. Sen sijaan hän kayttää 16 mm:n tai 35 mm:n filmikameroita ja usein vanhanaikaisia erikoisefekti-tekniikoita kuten moninkertaista valotusta, kameran sisällä olevaa mattaa, ja kokeellista valokuvausta (kuten nähdään suurena tehosteena nimikkeissä kuten The Meaning of Life ja Everything Will Be OK). Tämä antaa enemmän orgaanista tunnetta hänen töihinsä, selvimpänä ajoittaisissa stop-motion-animaatiosarjoissa (kuten Intermission in the Third Dimensionissa), sekä myös selluloidin käytössä ja keinojen piirtäminen visuaalisuuden osana (kuten Rejectedissä ja Genressä). Vuodesta 1999 Hertzfeldt on valokuvannut kaikki filminsä tähän päivään antiikkisella 35 mm:n Richardson-animaatiokameralla, jonka uskotaan olevan sama kamera, jolla kuvattiin moni alkuperäinen Tenavat-piirrosfilmi 1960- ja 1970-luvuilla. Sen on uskottu olevan yksi viimeisistä sen laatuisista, jäljellä olevista, toimivista kameroista Amerikassa, ellei koko maailmassa, mutta Hertzfeldt pitää sitä välttämättömänä elementtinä filmiensä ja niiden ainutlaatuisten ominaisuuksien luonnissa. ==Filmografia== * Ah, L'Amour (1995) * Genre (1996) * Lily and Jim (1997) * Billy's Balloon (1998) * Rejected (2000) * Welcome to the Show/Intermission in the Third Dimension/The End of the Show * The Meaning of Life (2005) * Everything Will Be OK (2006) * Untitled Second Chapter of Everything Will Be OK (2008) * It's Such a Beautiful Day (2012) * World of Tomorrow (2015) ==Aiheesta muualla== * Bitter Filmsin kotisivu * The Animation Show'n kotisivu Luokka:Yhdysvaltalaiset animaattorit Luokka:Vuonna 1976 syntyneet Luokka:Elävät henkilöt
Skärhamn

Skärhamn on Länsi-Götanmaan läänissä, Ruotsissa sijaitseva Tjörnin kunnan keskustaajama. Asukkaita siellä on noin 3 000\. Skärhamnin tärkeimpiä turistihoukutuksia ovat purjehdus ja Pohjoismainen akvarellimuseo (Nordiska akvarellmuseet). Yhden Ruotsin suurimmista varustamoista, Rederi AB Transatlanticin, kotipaikka oli vuoden 2011 loppuun saakka Skärhamnissa. ==Väestönkehitys== == Lähteet == ==Aiheesta muualla== *Kuvia Skärhamnista *Akvarellimuseon kotisivut Luokka:Ruotsin kuntien keskustaajamat *
Ragnar Wikström

Ragnar Wikström (22. tammikuuta 1940 Kokkola – 23. heinäkuuta 2007 Helsinki) oli diplomi-insinööri ja taitoluistelija. Ragnar Wikström syntyi tammikuussa 1940 Kokkolassa, jossa hänen perheensä oli evakossa. Hän oli äitinsä puolelta sukua olympiavoittaja Walter Jakobssonille. Wikström oli 1950-luvun lopulla ja 1960-luvulla Suomen paras miestaitoluistelija. Hän voitti nuorten Suomen mestaruuden 1956 ja sen jälkeen kymmenen aikuisten Suomen mestaruutta joista yhden pariluistelussa. Pohjoismaiden mestaruuden hän voitti kahdesti nuorten ja kahdesti miesten sarjassa. Kilpailu-uransa jälkeen hän toimi seuransa Helsingfors Skridskoklubbin puheenjohtajana ja valmentajana. Vuodesta 1999 hän valmensi Nummelassa kehitysvammaisia taitoluistelijoita, joista kaksi osallistui Naganossa 2005 kehitysvammaisten Special Olympics -kisoihin. Wikström valmistui diplomi-insinööriksi Teknillisen korkeakoulun rakennusosastolta 1964. Hän toimi geotekniikan suunnittelu- ja konsultointitehtävissä muun muassa Helsingissä Ateneumin perustusten korjauksessa ja Rautatientorin metroaseman ja Arabianrannan asuntoalueen rakentamisessa sekä Tukholmassa Vanhan valtiopäivätalon perustusten korjauksessa ja Kungsträdgårdenin metroaseman rakentamisessa. ==Saavutukset taitoluistelussa== * PM-kultaa yksinluistelussa 1963–1964 * PM-hopeaa yksinluistelussa 1960–1962 * PM-pronssia yksinluistelussa 1958–1959, 1968 ja 1970 * SM-kultaa yksinluistelussa 1957–1958, 1960–1964, 1967 ja 1969 * SM- kultaa pariluistelussa 1962 (parina Eeva Sjögren) ==Lähteet== * * Helsingin Sanomat 19.8.2007, s. C9 ==Aiheesta muualla== * Muistokirjoitus SGY:n sivuilla Luokka:Suomalaiset taitoluistelijat Luokka:Vuonna 1940 syntyneet Luokka:Vuonna 2007 kuolleet
Khrysaor

Khrysaor (, "kultainen miekka") oli kreikkalaisessa mytologiassa usein jättiläiseksi kuvattu Poseidonin ja Medusan poika, joka ponnahti esiin yhdessä Pegasoksen kanssa syntyneestä haavasta, kun Perseus katkaisi Medusan kaulanApollodoros, Kirjasto 2.4.2 (engl. käännös). Hän sai alkunsa Poseidonin raiskattua Medusan, joka tällöin oli vielä kaunis neito, Pallas Athenen temppelissä, minkä seurauksena temppelinsä häpäisemisestä raivostunut Pallas Athene muutti Medusan käärmehiuksiseksi hirviöksiOvidius, Muodonmuutoksia iv.787– (engl. käännös). Kallirrhoen, okeanidin, kanssa Khrysaor sai yhden lapsen, Geryonin, kolmipäisen jättiläisenHesiodos, Jumalten synty 270–294 (engl. käännös). Diodoros Sisilialainen lisäksi mainitsee, että Khrysaorin on mainittu olleen myös Iberian kuningas, ja että Geryon laidunsi karjaansa Iberian niemimaan kärjessäDiodoros Sisilialainen: Historian kirjasto 4.17.1–2 (engl. käännös). == Lähteet == Luokka:Kreikkalainen mytologia
Portnoyn tauti

Portnoyn tauti on romaani, joka nosti yhdysvaltalaisen kirjailija Philip Rothin maailmanmaineeseen. Kirjan seksuaalinen sisältö aiheutti runsaasti keskustelua. Englanninkielinen alkuteos Portnoy's Complaint ilmestyi vuonna 1969. Kirjan päähenkilö on kuvitteellinen Alexander Portnoy, joka kuvaa elämäänsä, seksuaalista kehitystään ja parafilioitaan/fetisismiään psykoanalyytikko Spielvogelille. Teoksen on suomentanut Pentti Saarikoski. Ernest Lehman on ohjannut romaaniin pohjautuvan elokuvan Portnoyn tauti vuonna 1972. ==Rakenne ja teemat== Rakenteellisesti romaani on jatkuvaa monologia, jonka kirjan päähenkilö, Alexander Portnoy, esittää psykoanalyytikko Spielvogelille. Roth kertoi myöhemmin päätyneensä tähän ratkaisuun, koska siten hän saattoi kuvata Portnoyn tarinaa yksityiskohtaisesti ja kielenkäytöllä, joka muutoin olisi vaikuttanut pornografiselta, ekshibitionistiselta ja kaikkiaan liian suorasukaiselta. Portnoy on "himokas, äitiinsä takertunut juutalainen poikamies", ja romaani kuvaa hänen elämänvaiheitaan. Kaikki vaiheet nivoutuvat teoksen päädilemmaan eli Portnoyn kyvyttömyyteen nauttia seksuaalisuutensa hedelmistä, vaikka hänen voimakkaat halunsa ajavat hänet kokeilemaan uusia luovia (ja hänen mielestään irvokkaita ja häpeällisiä) tapoja tuottaa tyydytystä. Romaanin ensimmäinen sivu sisältääkin määritelmän fiktiiviselle sairaudelle, kuin mielenterveysoppaassa: "Portnoyn tauti: Häiriö jossa voimakkaasti tiedostetut eettiset ja altruistiset impulssit jatkuvasti ovat ristiriidassa äärimmäisten seksuaalisten, usein perverssien halujen kanssa." Portnoyn tauti edustaa aikaansa. Romaani on sekä seuraus että inspiraatio 1960-luvun seksuaaliselle vallankumoukselle. Romaani on tunnettu suorasta seksuaalisuuden kuvaamisestaan, joihin lukeutuu yksityiskohtaisia kuvauksia masturboinnista erilaisin apuvälinein. Eräänä näistä mainittakoon raaka maksanpala, josta Portnoyn äiti myöhemmin valmistaa päivällistä. ==Lähteet== ==Aiheesta muualla== * Kirjasampo.fi: Portnoyn tauti Luokka:Vuoden 1969 kirjat Luokka:Yhdysvaltalaiset romaanit
SS Raimo-Ragnar

SS Raimo-Ragnar oli suomalainen 83-metrinen höyrylaiva, joka liikennöi pääasiassa Itämeren hakurahtiliikenteessä. Aluksen omisti Lovisa Ångfartygs Aktiebolaget, jonka pääosakas oli Ragnar Nordström. Yhtiön aluksilla oli nimissään -Ragnar-pääte, ja laajimmillaan varustamon lipun alla purjehti parisenkymmentä alusta. Jatkosodan aikana 3 600 dwt:n rahtilaiva Raimo-Ragnar oli osana yli kolmekymmentä alusta käsittäneessä saattueessa, joka matkasi 23. joulukuuta 1943 Haminasta kohti Danzigia. Aluksen lastina oli suuri määrä puisia kaivospölkkyjä. Saattue jakautui kahteen osaan, joista toisen johdossa purjehti Raimo-Ragnar. Alukset purjehtivat miinoittamattomassa, kapeassa väylässä peräkkäin, kunnes Nygrundin saaren kohdalla Suur-Pellingin edustalla Raimo-Ragnarilta havaittiin edellä kulkevan laivaosaston viimeisen aluksen tekevän mutkan. Komentosillalla liikettä pidettiin kuitenkin ohjausvirheenä. Edellä kulkeva alus oli kuitenkin väistänyt väylällä sijaitsevaa salakaria, jota ei ollut merkitty merikarttoihin. Laivalta näytettiin myös lippusignaalia perässä seuraavalle Raimo-Ragnarille, mutta sitä ei kaukaa havaittu. Tullessaan karikon kohdalle Raimo-Ragnar ajoi karille ja nousi sille koko pituudeltaan. Yksi alus jäi Raimo-Ragnarin avuksi muiden jatkaessa matkaansa. Raimo-Ragnar oli saanut vuodon, jota kyettiin hillitsemään laivan omin pumpuin. Samalla aluksen lastia purettiin mereen. Seuraavana päivänä, jouluaattona, alusta yritettiin irrottaa karilta, mutta yritykset epäonnistuivat. Raimo-Ragnar upposi karin viereen komentosiltaansa myöten 25. joulukuuta 1943. Alus on myöhemmässä vaiheessa myrskyjen sekä hylyn räjäyttäjien vuoksi uponnut kokonaan karin vierelle. ==Lähteet== * Hylkyjä Suomenlahdella ja Saaristomerellä, Vaheri-Hyvärinen-Saari, Karisto Oy, Hämeenlinna 1996 * Rauhan meri, Eka Metsävuori, SUSL * Vaarallisilla vesillä, Helge Heikkinen, Porvoo 1960 * Navis Fennica, osat I–IV, Erkki Riimala, WSOY, Juva 1993–94 * Taschenbuch der Handelsflotten 1940, Erich Gröner, J. F. Lehmanns Verlag, Munchen 1940 ==Aiheesta muualla== * Hylyt.net: Raimo-Ragnar Raimo-Ragnar Raimo-Ragnar
Hyman Bloom

Hyman Bloom (29. maaliskuuta 1913 Brunavišķi, Latvia – 26. elokuuta 2009 Nashua, New Hampshire, Yhdysvallat) oli yhdysvaltalainen, syntyperältään Latvian juutalainen kuvataiteilija. Hänen työhönsä on monesti vaikuttanut hänen juutalainen taustansa, ja usein teoksissa ovat läsnä myös yliluonnollinen ja kuolemaan liittyvät aiheet. Bloom muutti vuonna 1920 perheensä kanssa Yhdysvaltoihin ja sai American Academy of Arts and Lettersin jäsenyyden 1974. Luokka:Yhdysvaltalaiset taidemaalarit Luokka:Vuonna 1913 syntyneet Luokka:Vuonna 2009 kuolleet
Taolaiset uskonnot

Taolaiset uskonnot määritellään usein Kiinassa kolmena tienä, jotka johtavat tasapainoon eli taoon. Niitä ovat taolaisuus, buddhalaisuus ja kungfutselaisuus. Jokainen näistä uskoista määrittelee omalla tavallaan sen, miten tao voidaan elämässä saavuttaa, ja tavallaan nirvanaan pyrkimistä voi verrata taon tavoitteluun. Luokka:Itä-Aasian uskonnot
UNMIS

UNMIS (United Nations Mission in Sudan, 'YK:n operaatio Sudanissa') oli vuonna 2011 päättynyt Yhdistyneiden kansakuntien ns. Darfur-operaatio, jonka tarkoituksena oli rauhoittaa Etelä-Sudan sisällissodan jäljiltä. Operaatio oli Yhdistyneiden kansakuntien suoraan itse hoitama operaatio, johon osallistui myös Afrikan yhtenäisyysjärjestö. ==Muuta== Suomen osalta käytiin keskustelua operaatioon osallistumiseksi. Kuitenkaan noin 100 000 000 euron vuosiluokkaa olevaan kriisinhallintabudjettiin ei välttämättä olisi mahtunut laajaa osallistumista Darfurin operaatioon. Suomen valtioneuvosto päätti kuitenkin lähettää joukon sijasta alueelle viisi poliisia. Darfurin operaatioon osallistumista kannattivat julkisesti mm. Paavo Arhinmäki ja Erkki Tuomioja. ==Lähteet== ==Aiheesta muualla== *UNMIS, United Nations Mission in Sudan luokka:Rauhanturvaoperaatiot luokka:Sudan
Walter Brennan

pienoiskuva|Walter Brennan vuonna 1958. Walter Brennan (25. heinäkuuta 1894 Swampscott, Massachusetts, Yhdysvallat – 21. syyskuuta 1974 Oxnard, Kalifornia, Yhdysvallat) oli yhdysvaltalainen näyttelijä. Brennan näytteli yleensä sivuosarooleissa kuuluisampien tähtien rinnalla. Hän sai kolme kertaa parhaan miessivuosan Oscar-palkinnon, elokuvista Tukkikuningas (1936), Kentucky (1938) ja Lännen mies (1940). Brennan on saanut elokuvaurastaan tähden Hollywood Walk of Famelle. Brennan aloitti elokuvauransa 1920-luvun loppupuolella mutta näytteli pikkurooleissa 1930-luvun loppupuolelle asti, jolloin hän alkoi saada näkyvämpiä rooleja. Hänen tunnettuja elokuviaan ovat muun muassa Tom Sawyerin seikkailut (1938), Tanssin kuningaspari (1939), pääosossa Fred Astaire ja Ginger Rogers, Frank Capran ohjaama He uskoivat elämään (1941), Kersantti York (1941), Kirjava satama (1944), pääosissa Humphrey Bogart ja Lauren Bacall, Rio Bravo (1959) ja Näin valloitettiin Villi Länsi (1962). Brennan oli naimisissa Ruth Wellsin kanssa vuodesta 1920 kuolemaansa saakka. Heillä oli yksi tytär ja kaksi poikaa. Hän kuoli keuhkosairauteen. == Aiheesta muualla == * * Walter Brennan NNDB:ssä Luokka:Yhdysvaltalaiset elokuvanäyttelijät Luokka:Yhdysvaltalaiset mykkäelokuvien näyttelijät Luokka:Yhdysvaltalaiset televisionäyttelijät Luokka:Hollywood Walk of Fame Luokka:Vaudeville-esiintyjät Luokka:Oscar- palkinnon saajat Luokka:Vuonna 1894 syntyneet Luokka:Vuonna 1974 kuolleet
Kriisinhallintabudjetti

Kriisinhallintabudjetti on Suomen valtion vuosittain kriisinhallintaan ohjaama määräraha valtion tulo- ja menoarvion, budjetin, perusteella. Sen koko on vuosittain noin 100 000 000 euroa, ja se kootaan puoliksi ulkoasiainministeriön ja puolustusministeriön budjettimomenteilta. Kriisinhallintabudjetin koko määrittelee taloudellisesti Suomen osallistumismahdollisuudet YK:n omiin tai sen valtuuttamiin Naton rauhanturvaoperaatioihin. Kriisinhallintabudjetista maksetaan myös siviilikriisinhallintaan liittyvät menot, kuten erilaiset Euroopan unionin, Euroopan turvallisuus- ja yhteistyöjärjestön, tarkkailujen menot. Suomessa on käyty keskustelua siitä, pitäisikö ISAF:sta luopua ja keskittyä UNMIS:iin. Luokka:Rauhanturvaaminen Luokka:Suomen ulkoministeriö Luokka:Puolustusministeriö
Maasyvänlahti

Maasyvänlahti on järvi Hailuodon kaakkoisosassa Syökarissa. Se on suurin kymmenestä Syökarissa sijaitsevasta maannousun myötä Perämerestä irti kuroutuneesta merenlahdesta, ja kuuluu Ison Matalan–Härkäsäikän luonnonsuojelualueeseen. Järven rannalla on myös vuonna 2000 valmistunut viiden metrin korkuinen lintutorni, johon mahtuu viidestä kuuteen henkilöä kerrallaan. Noin puolen kilometrin päässä nykyisestä merenrannasta sijaitseva Maasyvänlahti on ruoikkorantainen, rehevä ja sameavetinen. Se on osa Hailuodon itärannalta Satamaperän luhtien kautta Louekarinkurkkuun ja Viinikanlahdelle johtavaa vesistö- ja kosteikkojuottia, joka oli vielä 1900-luvun alussa veneilykelpoinen väylä ja erotti Syökarin pääsaaresta Luodosta. Järven pohjoinen Hanhiseen rajoittuva ranta on muita rantoja jyrkempi ja kuusimetsikkö levittäytyy lähelle vesirajaa. Länsipuoliset rannat ovat laakeita ja rantaluhtaa on noin kilometrin matkalla, idässä jatkuen Isoon Härkäsäikkään saakka. Eteläpuolinen Munakulju on harmaaleppä- ja hieskoivuvaltaista lehtimetsää. Maasyvänlahdella kasvaa myös Jäämeren ja Perämeren merenrantakasvina tunnettua nelilehtivesikuusta. Järven laskuoja kaivettiin luvatta auki vuonna 1992, minkä johdosta järven vedenpinta laski noin 30 senttimetriä. Entisöinnin viipyessä järven tila heikkeni 1990-luvun aikana vakavasti, johtaen muun muassa lähes koko itäisen kolmanneksen ruoikoitumiseen ja rantapalpakko valtasi lähes kokonaan järven avovedet. Entisöinti aloitettiin vasta 1990-luvun loppupuolella, ja sen yhteydessä järvi ruopattiin umpeenkasvaneilta osiltaan ja laskuoja padottiin osittain. ==Linnusto== 1950-luvulla Maasyvänlahden alueella pesi Suomen ensimmäinen mustapyrstökuiripariskunta. Muita alueella tavattavia ja pesiviä lintulajeja ovat harmaasorsa, heinätavi, joutsen, jänkäkurppa, kaulushaikara, kultarinta, kurki, lapasorsa, luhtahuitti, luhtakana, merihanhi, merikotka, mustapääkerttu, nokikana, pensassirkkalintu, peukaloinen, punasotka, ruskosuohaukka, satakieli, sinisuohaukka ja silkkiuikku. ==Lähteet== Luokka:Hailuodon järvet Luokka:Pohjois-Pohjanmaan luonnonsuojelualueet
Rönsyansikka

Rönsyansikka (Waldsteinia ternata) on ruusukasvien heimoon kuuluva kasvilaji, jolla on keltaiset kukat. Suomessa lajia käytetään varjoisien paikkojen maanpeitekasvina. == Ulkonäkö ja koko == Rönsyansikka on monivuotinen ruohokasvi, jonka kasvukorkeus on 10–25 senttimetriä. Kasvilla on haarainen ja suikertava maavarsi; se leviää helposti myös maanpäällisistä rönsyistään. Ruusukelehtien lapa on kolmisorminen, lehdykät leveän vastapuikeita. Varsilehtien lapa on kapean vastapuikea. Lehdet ovat kiiltäväpintaisia. Rönsyansikka kukkii Suomessa heinä-elokuussa. Sen kukinto on 2–7-kukkainen huiskilo. Keltaiset kukat ovat ulkoverhiöllisiä. Teriö on noin 15 millimetriä leveä. Kukkapohjus on laakea. Kukasta kypsyvä hedelmä on pieni pähkylä.Retkeilykasvio 1998, s. 250. == Levinneisyys ja elinympäristö == Rönsyansikka on kotoisin Kaakkois-Euroopan ja Etu-Aasian valoisista metsistä.Bodendecker: Waldsteinia ternata Viitattu 15.12.2010. Suomessa rönsyansikkaa tavataan villiintyneenä vain muutamasta paikasta Varsinais- Suomesta, Uudeltamaalta ja Oulun seudulta.Lampinen, R. & Lahti, T. 2010: Kasviatlas 2009: Rönsyansikan levinneisyys Suomessa. Helsingin Yliopisto, Luonnontieteellinen keskusmuseo, Kasvimuseo, Helsinki. Viitattu 15.12.2010. == Käyttö == Suomessa rönsyansikkaa käytetään puutarhoissa koristekasvina; joskus sitä tavataan myös villiintyneenä esimerkiksi puistometsistä. == Lähteet == * Retkeilykasvio. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998. === Viitteet === == Aiheesta muualla == * Kasviatlas 2020: Rönsyansikan levinneisyys Suomessa. Luokka:Ansikat
Antti Tokkari

Antti Ilari Tokkari (s. 15. syyskuuta 1975 Jyväskylä) on suomalainen entinen pesäpalloilija, joka edusti kaudella 2007 Nurmon Jymyä. Nykyisin hän toimii Suomen Urheilulehden pesäpalloasiantuntijana. Tokkari toimi myös asijantuntijana Nelonen Pro-kanavan pesäpallolähetyksissä. Nykyisin kyseessä ovat Ruutu Urheilun lähetykset. __NOTOC__ Lukkarina pelannut Antti Tokkari on voittanut urallaan kaksi SM-hopeaa ja kolme SM-pronssia. Itä–Länsi-ottelussa hän on pelannut vuosina 2001, 2002, 2005 ja 2006. Itä-Länsi-ottelun parhaana pelaajana hänet palkittiin Haminassa 2001. Ammatiltaan hän on luokanopettaja. Hän palasi pesäpallokentille kesken kesän 2009 auttamaan lukkariongelmista kärsivää entistä seuraansa Pattijoen Urheilijoita ottelukohtaisella sopimuksella. Tokkari valitsi Lännen joukkueen vuoden 2019 Seinäjoella pelattuun Itä-Länsi-otteluun. == Saavutukset == === Pelaajana === * 2 SM- hopeaa: 2002, 2005 * 3 SM-pronssia: 1999, 2001, 2008 * 4 Itä-Länsi-ottelua: 2001, 2002, 2005, 2006 ** Kentän paras: 2001 == Lähteet == * === Viitteet === Luokka:Suomalaiset pesäpalloilijat Luokka:Vuonna 1975 syntyneet Luokka:Elävät henkilöt
IM The Supervisor

__NOTOC__ IM The Supervisor on Infected Mushroomin viides studioalbumi, joka julkaistiin 10. syyskuuta 2004. Cities of the Future -nimeä kantava EP julkaistiin samana vuonna, ja se sisältää yhtyeen tekemiä remixejä kappaleesta, sekä kappaleen ”Cream”. == Kappaleet == Kaikki kappaleet kirjoittaneet Erez Aizen ja Amit Duvdevani, ellei toisin mainittu. # # # # # # # # # # == Arvostelut == * AllMusic: AllMusic review == Lähteet == Luokka:Vuoden 2004 albumit Luokka:Infected Mushroomin albumit
Pauanne

Pauanne on rakennusryhmä Kaustisella kirkonkylän eteläpuolella, Puhkionkallion laella. Se rakennettiin aikanaan kansanparantajien kokoontumis- ja hoitopaikaksi. Paikan rakentamisen aloitti 1983 perinteisin menetelmin Tapani Hietalahti. Hänen sanojensa mukaan Rakennuksessa on järjestetty kansanparantajien kokoontumis- ja hoitotoimintaa sekä konsertteja.Lauri Oilinki: Pauanne pauhaa tyhjillä taloillaan. Uutispäivä Demari 28.6.2007 (Internet Archive). Paikka on tarjonnut matkailijoille majoitus- ja ravintolapalveluja. Päärakennuksessa on käytetty luonnonkiveä ja puuta. Katto on paanukatto, joka on joskus tervattu. Alueella on myös paja, jossa takojat ovat järjestäneet kilpailuja, sekä puinen kotamainen yöpymismaja ja savusauna. Pauanteen rakentaminen paikallisin voimin alkoi vuonna 1983.Voima 5/2006: Heimohengen pauhussa, Teija Kaarakainen, 14.4.2007 Pauanteen maapohjan pinta- ala on 2,658 hehtaaria ja asuinpinta-ala 260 neliömetriä. Pauanne pakkohuutokaupattiin vuonna 1992 puolen miljoonan markan (n. 100 000 euroa) velkojen vuoksi.Turja Turenius: Pauanne - talo kuin kalliolle laskeutunut kotka. Sunnuntaisuomalainen 18.7.2004 Se päätyi lopulta Aulis Junekselle. Vuonna 2018 rakennus oli jo pahoin rapistunut ja sen puulattia oli purettu, mutta paikka kiinnostaa silti turisteja. Juneksen kuoltua 2023 Kaustisen kunnalla ei ollut resursseja tai kiinnostusta rakennuksen hankkimiseen kuolinpesältä, vaan Pauanteelle toivottiin yksityistä omistajaa, joka kunnostaisi paikan ja järjestäisi sinne toimintaa. Kesällä 2024 Pauanteen osti veljensä kanssa kaustislainen Seppo Palomäki, joka oli kiinnostunut paikasta jo 1990-luvulla ja toivoo voivansa entisöidä rakennukset. Pauanteen saunarakennus tuhoutui tulipalossa vuonna 2010, kun voimakas syöksyvirtaus ja kova ukkosmyrsky tekivät tuhojaan Kaustisella. == Tapahtumia == * Sammon päivitys, muinaistaidetapahtuma 2006. * Kaustisen Kamarimusiikkiviikko järjesti vuonna 2007 Pauanteella konsertin.Kaustisen Kamarimusiikkiviikko: Noctural Concert at Pauanne. 2.2.2007 == Lähteet == Luokka:Kaustisen nähtävyydet Luokka:Kaustisen rakennukset ja rakennelmat
Rudolf Harbig

Rudolf Harbig (8. marraskuuta 1913 Dresden – 5. maaliskuuta 1944) oli saksalainen juoksija, joka teki vuonna 1939 pitkään kestäneet maailmanennätykset 400:n ja 800 metrin juoksuissa. Rudolf Harbig alitti 800 metrillä kahden minuutin rajan 1934 ja voitti ensimmäisen Saksan mestaruutensa 1936. Berliinin olympialaisissa hän ei päässyt päämatkallaan finaaliin, mutta 4 × 400 metrin viestissä hän juoksi ankkuriosuuden ja sai pronssia. Pariisin EM-kisoissa 1938 Harbig juoksi 800 metrillä Saksan ennätyksen 1.50,6 ja voitti kultaa. Toisen kultamitalin hän sai 4 × 400 metrin viestistä. 174-senttinen ja 64-kiloinen, Woldemar Gerschlerin valmentama Harbig juoksi Italian ja Saksan välisessä maaottelussa 15. heinäkuuta 1939 Milanon 500 metrin mittaisella radalla 800 metrin maailmanennätyksen 1.46,6, joka rikottiin vasta 16 vuotta myöhemmin. Mario Lanzin johtaessa Harbig sai puolimatkassa väliajakseen 52,8, ja toiseen puoliskoon kului aikaa 53,8 sekuntia. Vanha maailmanennätys parani ennätykselliset 1,8 sekuntia. Frankfurt am Mainissa 12. elokuuta 1939 Harbig juoksi 400 metrin maailmanennätyksen 46,0. Se kesti ennätyksenä lähes yhdeksän vuotta. Harbigin väliajat 100 metrin välein olivat 11,3, 22,0 ja 33,6. Elokuun 1938 ja syyskuun 1940 välillä Harbig voitti 55 peräkkäistä kilpailuaan matkojen vaihdellessa 50 metristä 1 000 metriin. Vuonna 1940 hän juoksi 800 metrillä uransa toiseksi parhaan ajan 1.47,8 ja vuonna 1941 400 metrillä ajan 46,7, joka sivusi hänen uransa toiseksi parasta aikaa. Vuonna 1941 hän juoksi 1 000 metrin maailmanennätyksen 2.21,5. Viimeisen kilpailunsa hän juoksi Ruotsissa 1942. Toisessa maailmansodassa Harbig palveli ylivääpelin arvoisena joukkueenjohtajana 2. Laskuvarjojääkäridivisioonan 6. Laskuvarjojääkärirykmentissä. Hän katosi taistelussa Kirovogradin suunnalla Ukrainassa 5. maaliskuuta 1944. Hänen ruumistaan ei ole löydetty. Dresdenissä kilpaillaan vuosittain Rudolf Harbigin muistokilpailut ja siellä on hänen nimeään kantava stadion. Rudolf Harbigin nimeä kantava muistopalkinto annetaan vuosittain menestyneelle saksalaiselle yleisurheilijalle. ==Saavutukset== * Olympiapronssia 4 × 400 metrin viestissä Berliinissä 1936 (tulos 3.11,8) * EM- kultaa 800 metrillä Pariisissa 1938 (tulos 1.50,6) * EM-kultaa 4 × 400 metrin viestissä Pariisissa 1938 (tulos 3.13,7) ==Ennätykset== ===Maailmanennätykset=== * 800 metriä 1.46,6 Milanossa 15. heinäkuuta 1939 * 400 metriä 46,0 Frankfurt am Mainissa 12. elokuuta 1939 * 1 000 metriä 2.21,5 Dresdenissä 24. toukokuuta 1941 ===Muut henkilökohtaiset ennätykset=== * 100 metriä 10,6 * 200 metriä 21,5 * 1 500 metriä 4.01,0 * Pituushyppy 687 ==Lähteet== * * * * Luokka:Saksalaiset pikajuoksijat Luokka:Saksalaiset keskimatkojen juoksijat Luokka:Saksalaiset olympiamitalistit Luokka:Saksalaiset toisessa maailmansodassa kaatuneet Luokka:Vuonna 1913 syntyneet Luokka:Vuonna 1944 kuolleet
Etninen uskonto

pienoiskuva|Šintolaisuus on japanilainen etninen uskonto. Etninen uskonto on uskonto, joka yhdistyy johonkin kansaan tai kulttuuriin, erotuksena universaaleista uskonnoista, jotka eivät yhdisty erityisesti mihinkään etniseen ryhmään. Joihinkin etnisiin uskontoihin ei kansan ulkopuolinen voi edes kääntyä. Šintolaisuus on japanilaisten etninen kirjoitukseton uskonto. Kirjauskonnoista hindulaisuus on hindujen ja juutalaisuus juutalaisten etninen uskonto. Samoin esimerkiksi suomalainen muinaisusko oli etninen uskonto. Waaqa on varhainen monoteistinen etninen uskonto Afrikan sarvessa asuvien kuusilaisia kieliä puhuvien kansojen keskuudessa.Mohamed Diriye Abdullahi, Culture and Customs of Somalia, (Greenwood Publishing Group: 2001), p.65. Jesidit vaikuttavat niin ikään harjoittavan omaa etnistä uskontoaan, johon ei voi edes teoriassa kääntyä, vaan siihen on synnyttävä. == Lähteet == * ===Viitteet=== *
Greg Berg

Greg Berg on yhdysvaltalainen ääninäyttelijä, joka oli muun muassa Hakki- koiran äänenä Jogi-karhu-piirrossarjassa 1990-luvun alussa. ==Ura== Hän aloitti uransa 1980-luvulla tehden aluksi sivuääniä animaatiosarjoihin. Berg teki muun muassa Simpsoneihin sivuääniä vuosien 1990–1997 aikana. Hänen ensimmäinen merkittävä äänirooli oli vuosina 1984–1990 animaatiosarjassa Pikkumuppetit, joka on myös Bergin pitkäaikaisin rooli. Hän oli vuonna 1989 kuuden jakson verran Donatellon roolissa Turtles – mutanttikilpikonnat -animaatiossa, sekä 1990-luvulla Jogi-karhussa Hakki-koiran äänenä. Lisäksi Berg on tehnyt äänirooleja videopeleihin. Vuonna 2011 hänellä oli rooli Igorin äänenä elokuvassa Transformers: Kuun pimeä puoli. ==Aiheesta muualla== * Muppet Wiki Luokka:Yhdysvaltalaiset ääninäyttelijät Luokka:Videopelien ääninäyttelijät Luokka:Syntymävuosi puuttuu Luokka:Elävät henkilöt
Mynäjoki

thumb|250px|Kohta jossa Mynäjärvestä alkunsa saava Mynäjoki alkaa Pöytyällä. Mynäjoki () on Mynäjoen vesistössä Mynämäen (aiemmin myös Mietoisten) ja Pöytyän (aiemmin Yläneen) kuntien alueella kulkeva joki, joka virtaa Mynämäen keskustan ja Mietoisten laajojen peltoaukeiden halki Mynälahteen. Se saa alkunsa Kurjenrahkan kansallispuiston laidalla sijaitsevasta Mynäjärvestä. Joen toinen päähaara alkaa nimillä Raasinoja ja Raasinjoki Yläneeltä Raasin suoalueilta. Mynäjokeen tuovat vettä myös monet muut alueen soilta alkavat pienet joet ja purot, joten joen vesi on ruskeaa ja humuspitoista. Koska valuma-alueen järvisyys on vain 0,3 prosenttia, ovat virtaaman vaihtelut suuria. Niitä ovat lisänneet myös viime vuosikymmenten tehokkaat ojitukset joen alkuosien metsä- ja suoalueilla. Lähes kaikkiin Mynäjoen alajuoksun pieniin koskiin on joskus rakennettu saha tai mylly. == Vesistön tila == Maatalous on Mynäjoen suurin ravinnekuormittaja, fosforista lähes 70 prosenttia ja typestä yli 60 prosenttia on peräisin maataloudesta. Peltojen osuus valuma-alueesta on suuri etenkin Mynäjoen alajuoksulla. Pistemäistä ravinnekuormitusta jokeen tulee Mietoisten jätevedenpuhdistamolta, Yläneen ja Mynämäen jätevedet johdetaan nykyään puolestaan Säkylän ja Raision puhdistamoihin. Mynäjoen veden laatu on välttävää ja sitä heikentävät valumavesien runsasravinteisuus ja savisuus. Keskimäärin joen fosforikuormitus oli vuosina 2000–2005 arviolta 4 tonnia ja typpikuormitus 88 tonnia vuodessa. Nykyisellään Mynäjoki, Laajoki ja Hirvijoki kuljettavat mukanaan kymmenen prosenttia Saaristomereen tulevasta vuotuisesta typpi- ja fosforikuormasta. == Eläimistö == Mynäjokeen on istutettu aikaisempina vuosina jokirapuja, mutta ne kuolivat rapuruttoon ja liian happamaan veteen. Vuonna 2008 jokeen istutettiin täplärapua, jonka odotetaan menestyvän paremmin. Jokeen nousee Mynälahdelta jonkin verran taimenia, siikaa ja lohia. Paikallinen kalastusalue ja kalatalouskeskus ovat suunnitelleet myös lohi-istutuksia jokeen. == Lähteet== == Aiheesta muualla == * Mynäjoen vesirakentamisen historiatietoja Turun ja Porin lääninkanslian vesiasioiden hakemistossa * Luokka:Mynämäen luonto Luokka:Pöytyän luonto Luokka:Yläne Luokka:Mietoinen Luokka:Suomen joet *
Janne Mäkelä

Janne Mäkelä voi tarkoittaa seuraavia henkilöitä: * Janne Mäkelä (s. 1971), suomalainen jalkapalloilija * Janne Mäkelä (s. 1979), suomalainen yleisurheilija * Janne Mäkelä (s. 1981), suomalainen pesäpalloilija * Janne Mäkelä, suomalainen salibandyn pelaaja * Janne Mäkelä, suomalainen jääkiekkoilija * James H. Magill (1911–2000), brittiläinen Suomessa toiminut diplomaatti, joka tunnettiin myös nimellä Janne Mäkelä.
Sam Öhman

Sam Öhman (s. 1976) on suomalainen kilpapurjehtija ja purjeentekijä. Hänellä on useita Suomen mestaruuksia eri luokista. Hän osallistui 12. joulukuuta 2017 Kanariansaarilta alkavaksi suunniteltuun 5000 kilometrin pituiseen Talisker Whiskey Atlantic Challenge -yksinsoutukilpailuun yli Atlantin. Kisa pääsi sääolosuhteista johtuen alkamaan vasta 14. joulukuuta ja Öhman joutui keskeyttämään kilpailun 18. joulukuuta sää- ja terveyssyistä. == Saavutuksia == * Suomen mestaruuksia 15 mitalia, joista 5 kultaista * Ruotsin mestaruuskisoissa vuonna 2005 8. sija miehistön jäsenenä F18-luokassa * Viron mestaruuskisojen 2. sija vuodelta 2008 Match Racing-luokassa kapteenina * Viron mestaruuskisojen 8. sija vuodelta 2000 Match Racing-luokassa kapteenina * Maailmanmestaruuskisojen 10. sija vuodelta 1995 Match Racing-luokassa miehistön jäsenenä * Maailmanmestaruuskisojen voitto vuodelta 2012 X-41-luokassa miehistön jäsenenä == Class 40 == Kaudella 2009 Jouni Romppanen ja Sam Öhman toteuttivat ensimmäisen suomalaisen Class 40 -projektin. Veneeksi he hankkivat Akilaria 40:n, joka on nimetty tukijan mukaan Tieto Passioniksi. Ensimmäinen kilpailukausi, 2009, huipentui lokakuussa La Solidaire du Chocolad -kaksinpurjehduskilpailuun yli Atlantin. Kaksikko joutui jättämään kilpailun kesken seitsemänneltä sijalta reilun 2000 purjehdusmailin jälkeen. Keskeytyksen syy oli veneen rakenteellinen vaurio. Kaudelle 2010 veneen tärkein kansainvälinen tavoite on Route du Rhum -yksinpurjehduskilpailu yli Atlantin. == Formula 18 == * Archipelago Raid, 5. sija ==Lähteet== == Aiheesta muualla == * Sam Öhmanin kotisivut * Tieto Passionin kotisivu * Archipelago Raidin kotisivut Luokka:Suomalaiset kilpapurjehtijat Luokka:Vuonna 1976 syntyneet Luokka:Elävät henkilöt
Anga

Anga oli valtio nykyisen Intian alueella noin 700–500-luvuilla eaa. Se sijaitsi nykyisen Biharin osavaltion itäosassa ja oli yksi kuudestatoista Mahajanapadasta. Naapurivaltio Magadhan kuningas Bimbisara valloitti Angan 500-luvun lopulla eaa. Anga mainitaan monissa vanhoissa teksteissä, kuten Mahabharatassa ja Ramayanassa. Angan pääkaupunkina oli Champa tai Champa Malini lähellä nykyistä Bhagalpuria. Se oli aikansa mittapuulla suurkaupunki, jolla oli hyvät kauppayhteydet Gangesia pitkin. Angan uskotaankin käyneen kauppaa jopa nykyisen Vietnamin alueella sijainneiden valtioiden kanssa. == Lähteet == Luokka:Intian historia Luokka:Aasian entiset valtiot
Kellokas

Kellokas tarkoittaa seuraavia asioita: * kellokas, lehmä tai poro, jolla on kaulassaan kello ja jota muu karja laitumella seuraa * Luontokeskus Kellokas Kolarin Äkäslompolossa * Kellokas, eteläsuomalainen paikallislehti, nykyinen Vartti. * Kuvaannollisessa kielenkäytössä johtohahmo tai esikuva, usein tunnustuksen nimessä: ** Vuoden kellokas, Naistoimittajat ry:n jakama palkinto ** Vuoden kellokas, Lapin sosiaali- ja terveysturvayhdistyksen jakama vuotuinen tunnustuspalkinto ** maaseutumatkailun Kellokas-palkinto
Come on Down

Come on Down on grunge-yhtye Green Riverin debyytti-EP. Se julkaistiin Homestead Recordsilla vuonna 1985. Monet kutsuvat sitä ensimmäiseksi grungealbumiksi. Tämä on ainoa Green Riverin albumi, jolla soittaa yhtyeen alkuperäinen, myöhemmin Mudhoneyyn siirtynyt kitaristi Steve Turner. == Kappaleet == # # # # # # == Kokoonpano == * Mark Arm – laulu * Stone Gossard – kitara * Steve Turner – kitara * Jeff Ament – basso * Alex Vincent – rummut Luokka:Vuoden 1985 EP:t Luokka:Green Riverin albumit
Gorgofone

Gorgofone (, 'gorgon surmaaja'; ) oli kreikkalaisessa mytologiassa Perseuksen ja Andromedan tytär, joka oli nimetty isänsä sankariteon mukaan. Perseus oli aiemmin surmannut Medusan, gorgon. Hän oli naimisissa kahden eri kuninkaan kanssa. Ensimmäinen aviomies oli Messenian kuningas Perieres, Aioloksen poika, jonka kanssa hänellä oli lapset Leukippos ja AfareusPausanias: Periegesis tes Hellados ('Kreikan kuvaus') 4.2.4 (engl. käännös). Apollodoroksen mukaan Perieres oli kuitenkin Kynorteksen poika, ja heidän lapsensa olivat Leukippos, Afareus, Tyndareus ja IkariosApollodoros: Bibliotheke ('Kirjasto') 3.10.3 (engl. käännös). Periereksen kuoltua hän meni uudelleen naimisiin Spartan kuninkaan Oibaloksen kanssa, jonka kanssa hän sai lapset Arene ja TyndareusPausanias: Periegesis tes Hellados ('Kreikan kuvaus') 3.1.4 (engl. käännös). Tämä oli ennen kuulumatonta, ja hänen sanottiinkin olevan ensimmäinen nainen, joka koskaan on mennyt uudelleen naimisiin sen sijaan että olisi jäänyt leskeksiPausanias: Periegesis tes Hellados ('Kreikan kuvaus') 2.21.7 (engl. käännös). == Danaidi == Gorgofone oli myös yksi Danaoksen viidestäkymmenestä tyttärestä, danaidista, jonka äidiksi mainitaan ElefantisApollodoros: Bibliotheke ('Kirjasto') 2.1.5 (engl. käännös). == Lähteet == Luokka:Kreikkalaisen mytologian kuningattaret
Carpark North

Carpark North on tanskalainen alternative/electropop-yhtye. Sen jäsenet ovat Lau Højen (laulu, kitara), Søren Balsner (laulu, basso) ja Morten Thorhauge (rummut). Carpark North julkaisi ensimmäisen demonsa, Carstereon, vuonna 2001 ja siitä tuli Tanskan kautta aikojen eniten myyty demo. Debyyttialbumillaan Carpark North (2003) yhtye antoi uuden elämän tanskalaiselle electropopmusiikille. Albumia myytiin yli 50 000 kappaletta. Kyseisen albumin tuotti Jon Schumann, joka on tuottanut levyjä muun muassa Kashmirille ja Mewille. Albumi sisälsi singlenäkin julkaistun kappaleen ”Transparent and Glasslike”, josta tuli hitti ja joka soi elokuvassa Midsommer. Carpark Northin toinen albumi All Things to All People (2005) myi Tanskassa kultalevyrajan rikki. Samana vuonna yhtye esiintyi ensimmäistä kertaa Suomessa. == Diskografia == === Studioalbumit === * * * * * * === Kokoelma-albumit === * === EP:t === * * === Singlet === * There's a Place (2001) * 40 Days (2002) * Transparent and Glasslike (2003) * Wild Wonders (2003) * Kiss Me (2003) * Human (2005) * Best Day (2005) * Fireworks (2005) * Song About Us (Live in Copenhagen) (2005) * The Beasts (2005) * Shall We Be Grateful (2008) * More (2008) * Save Me From Myself (2009) * Leave My Place (2009) * Lost (Peace) (2010) * Just Human (2010) * Burn It (2010) * Leave My Place (re-release) (2011) * Everything Starts Again (2011) * Army of Open Arms (2013) * 32 (feat. Stine Bramsen) (2013) * You're My Fire (feat. Nik & Jay) (2014) * Unbreakable (2014) == Aiheesta muualla == * Virallinen sivu * * Carpark North EMI:n sivuilla Luokka:Tanskalaiset rockyhtyeet
Dry As a Bone

__NOTOC__ Dry As a Bone on grunge-yhtye Green Riverin toinen EP. Se nauhoitettiin 1986 ja julkaistiin seuraavana vuonna Sub Pop Recordsilla. Siitä tehtiin uusintapainos vuonna 1990 yhdistämällä se yhtyeen albumiin Rehab Doll ja lisäämällä bonuskappaleita, jolloin se julkaistiin nimellä Rehab Doll/Dry As a Bone. == Kappaleet == Kaikki kappaleet kirjoittanut Green River, ellei toisin mainittu. # # # # # == Kokoonpano == * Mark Arm – laulu * Stone Gossard – kitara * Bruce Fairweather – kitara * Jeff Ament – basso * Alex Vincent – rummut == Arvostelut == * Allmusic: Allmusic review == Lähteet == Luokka:Vuoden 1987 EP:t Luokka:Green Riverin albumit
Soi-tin-me-not

Soi-tin-me-not on Soitinmenot-televisiosarjan pohjalta tehty studioalbumi, joka sisältää sarjassa esitettyjä kappaleita. Soitinmenot -sarjan lauluja julkaistiin lisää albumeilla Uffaffaa! ja Hui-Hai. Albumi julkaistiin MTV:n toimesta vinyylilevynä ja C-kasettina vuonna 1986. == Kappaleet == Kaikki kappaleet säveltänyt ja sovittanut Aarno Raninen, sävellykset salanimellä George Romain ja sanoittanut Pertti Reponen salanimellä Alan Dorkin. === A-puoli === # # # # # # # === B-puoli === # * # # # # # # Vinyylilevyn takakannessa on Pertti "Pertsa" Reposen kirjoittama teksti: == Kokoonpano == === Solistit === * Heikki Kinnunen * Erkki "Eki" Saarela * Eija Ahvo * Susanna "Susa" Haavisto === Tuotanto === * Aarno Raninen - orkesterinjohto ja tuotanto * Harri Sutinen - äänitys (MTV-Studiot) * Per Wallenius - äänitys (MTV-Studiot) * Jorma Hämäläinen - äänitys (MTV-Studiot) * Sirpa Haapaoja - kannen valokuvat * Pike Rautiainen - kansitaide ja grafiikat == Lähteet == == Aiheesta muualla == * "Soi-tin-me-not" -albumi Suomen äänitearkiston tietokannassa Luokka:Vuoden 1986 albumit Luokka:Soitinmenojen albumit
Rehab Doll

__NOTOC__ Rehab Doll on grunge-yhtye Green Riverin viimeinen studioalbumi. Se julkaistiin kesäkuussa 1988 Sub Pop Recordsilla, vähän yhtyeen hajoamisen jälkeen. Albumi painettiin uudestaan yhdistettynä Dry As a Bone-EP:seen vuonna 1990 (mukana oli myös bonuskappaleita). Vaikka yhtye käytännössä hajosi 1987, yhtyeen jäsenet päättivät tehdä albumin valmiiksi. Tuotanto oli valmis tammikuussa 1988. == Kappaleet == Kaikki kappaleet kirjoitti Green River, ellei toisin mainittu. # # # # # # # # # == Kokoonpano == * Mark Arm – laulu * Stone Gossard – kitara * Bruce Fairweather – kitara * Jeff Ament – basso * Alex Vincent – rummut == Arvostelut == * Allmusic: Allmusic review == Lähteet == Luokka:Vuoden 1988 esikoisalbumit Luokka:Green Riverin albumit
Sunijärvi

Sunijärvi voi tarkoittaa seuraavia maantieteellisiä kohteita: * Sunijärvi, järvi Posiolla * Iso Sunijärvi, yleisesti Sunijärvi, järvi Hailuodossa * Pikku Sunijärvi, järvi Hailuodossa. Luokka:Järvien täsmennyssivut
Uffaffaa!

Uffaffaa! on vuonna 1986 Heikki Kinnusen ja Soitinmenot-ryhmän (Kinnunen itse, Eija Ahvo, Susanna Haavisto ja Erkki Saarela) julkaisema studioalbumi. Albumi sisältää televisiosarjassa Soitinmenot esitettyjä kappaleita. Albumin laulut sävelsi paria lukuun ottamatta Aarno Raninen salanimellä George Romain ja sanoitti Pertti Reponen salanimellä Alan Dorkin. Albumi myi kultalevyyn oikeuttavan määrän vuonna 1987. ==Kappaleet== # # # # # # # # # # # * # # # # # ==Lähteet== ==Aiheesta muualla== * Discogs.com: Heikki Kinnunen Ja Soi-Tin-Menot* – Uffaffaa! Luokka:Vuoden 1986 albumit Luokka:Heikki Kinnusen albumit Luokka:Soitinmenojen albumit
Rehab Doll/Dry As a Bone

__NOTOC__ Rehab Doll/Dry As a Bone on seattlelaisen grungeyhtye Green Riverin kokoelma-albumi. Se julkaistiin vuonna 1990 levymerkillä Sub Pop Records, ja se yhdistää yhtyeen kaksi julkaisua, Dry As a Bonen (1987) sekä Rehab Dollin (1988). Albumilla on myös bonuskappaleet "Ain't Nothing to Do" (nauhoitettu 1985), "Searchin' (nauhoitettu 1986) sekä "Queen Bitch" (nauhoitettu 1987). == Kappaleet == Kaikki kappaleet kirjoitti Green River, ellei toisin mainittu. === Dry As a Bone -EP === # # # # # === Bonuskappaleet === # * # # === Rehab Doll === # * # # # # # # # == Kokoonpano == * Mark Arm – laulu * Stone Gossard – kitara * Bruce Fairweather – kitara * Jeff Ament – basso * Alex Vincent – rummut == Arvostelut == * Allmusic: Allmusic review == Lähteet == Luokka:Vuoden 1990 kokoelma-albumit Luokka:Green Riverin albumit
Pikku Sunijärvi

Pikku Sunijärvi on järvi Hailuodon kunnassa. Se sijaitsee kunnan retkeilyreittien varrella Ison Sunijärven koillispuolella Hailuodon saaren luoteisosassa, noin kuuden kilometrin päässä Marjaniemestä koilliseen. Järvi kuuluu Hailuodon luonnonsuojelualueisiin. Järven rannat ovat pääosiltaan suomaastoa, ja avosuot ja hetteiköt yhdistävät sen Isoon Sunijärveen. Järvellä ei ole lainkaan laskuojaa, ja siihen laskee ainoastaan yksi suoperäinen puro. == Lähteet == Luokka:Hailuodon järvet
Electrolux

AB Electrolux on vuonna 1919 perustettu ruotsalainen kodinkoneita valmistava yritys, joka on maailman suurimpia yrityksiä alallaan myyden vuosittain yli 40 miljoonaa tuotetta yli 150 maahan. Electroluxin tuotevalikoimaan kuuluvat jääkaapit, astianpesukoneet, pyykinpesukoneet, pölynimurit ja liedet. Konsernin tuotemerkkejä ovat muun muassa Electrolux, Elektro-Helios, Eureka, AEG, Frigidaire, Husqvarna, Rosenlew, Volta ja Zanussi. Electroluxin pääomistaja on ruotsalainen Investor-sijoitusyhtiö, jolla oli vuoden 2017 lopussa omistuksessaan noin 15,5 prosenttia Electroluxin osakemäärästä ja 29,9 prosenttia äänimäärästä. == Historia == AB Lux perustettiin valmistamaan kerosiinilamppuja. Yhtiö laajensi tuotevalikoimaansa ja aloitti muun muassa Lux-pölynimurien valmistuksen 1912. Lux oli yhdistynyt 1910-luvun loppuun mennessä Svenska Elektronin kanssa. Yhtiön nimeksi tuli nyt Elektrolux (myöh. Electrolux). Electrolux tiedotti syyskuussa 2014 ostavansa yhdysvaltalaisen General Electric -konsernin (GE) kodinkoneyksikön noin 2,6 miljardin euron kauppahinnalla. Kaupan myötä Electrolux tavoitteli vahvempaa asemaa Pohjois- Amerikan markkinoilla ja arvioiden mukaan se olisi nostanut yhtiön markkinaosuuden noin 40 prosenttiin. Electroluxin suunnitelmat kuitenkin kariutuivat vuoden 2015 lopulla General Electricin peruttua kaupan. Yhdysvaltain oikeusministeriö oli halunnut estää kaupan kilpailusäännöksiin vedoten. == Lähteet == == Aiheesta muualla == * Electrolux Group Luokka:OMX Stockholm 30 -indeksi Luokka:Elektroniikkayhtiöt Luokka:Ruotsalaiset teollisuusyritykset Luokka:Ruotsalaiset pörssiyhtiöt Luokka:OMX Nordic 40 -indeksi Luokka:Wallenberg-sukuun liittyvät yritykset
Together We’ll Never

Together We’ll Never on grunge-yhtye Green Riverin single. Se julkaistiin marraskuussa 1986, ja se esiintyi myös yhtyeen 1988 julkaisemalla albumilla Rehab Doll. Singlen B-puoli on the The Dead Boys -cover ”Ain’t Nothing to Do”. Se julkaistiin Green Riverin kokoelmalevyllä Rehab Doll/Dry As a Bone vuonna 1990. == Kappaleet == # # == Kokoonpano == * Mark Arm – laulu * Stone Gossard – kitara * Bruce Fairweather – kitara * Jeff Ament – basso * Alex Vincent – rummut Luokka:Vuoden 1986 kappaleet Luokka:Yhdysvaltalaiset rockkappaleet Luokka:Grunge
Haukkavuoren näkötorni

Haukkavuoren näkötorni on Kotkan keskustassa Kotkansaarella sijaitseva näköalatorni. Tornin huippu on noin 72 metriä merenpinnan yläpuolella (toisten lähteiden mukaan 75 metriä). Näkötornista näkee selkeällä säällä hyvin pohjoiseen Kouvolan keskustaan (noin 47 km) ja etelään Suomenlahdelle Suursaareen (noin 40 km) asti. Rakennuksen arkkitehtuurityylit ovat jugend ja klassismi. ==Historia== Haukkavuoren näkötorni on rakennettu alun perin vesitorniksi. Arkkitehti Jussi Paatelan suunnitteleman tornin rakennustyöt aloitettiin vuonna 1914, mutta torni valmistui vasta 1920. Toisen maailmansodan aikana tornista valvottiin ilmatilaa. Se muunnettiin näkötorniksi 1960-luvulla, kun Metsolaan valmistui uusi vesitorni. ==Oheistoiminnat== Haukkavuoren näkötorni on avoinna kesäkuukausina. Tornissa on Kotkan kulttuuriasiainkeskuksen ylläpitämä taidenäyttelytila, joka on rakennettu entiseen vesisäiliöön. Näyttelytila on halkaisijaltaan 7,5 metriä ja korkeudeltaan 12 metriä. ==Lähteet== Luokka:Kotkan nähtävyydet Luokka:Kotkan kansallinen kaupunkipuisto Luokka:Kotkan rakennukset ja rakennelmat Luokka:Suomen näkötornit Luokka:Suomen vesitornit
Cliffs of Moher

Cliffs of Moherin (iiriksi Aillte an Mhothair) rantakalliot sijaitsevat Liscannorin kunnassa Lounais-Burrenissa Doolinin lähettyvillä, Claren kreivikunnassa Irlannissa. Jyrkänteet ovat Hag's Headin kohdalla 120 metriä korkeita ja O'Brienin tornin pohjoispuolella jopa 214 metriä korkeita. Jyrkänteiltä aukeaa yksi Irlannin vaikuttavimmista näkymistä, ja sateettomana päivänä sieltä saattaa nähdä aina Aransaarille saakka kuten myös Connemaran laaksot ja kukkulat. O'Brienin torni on pyöreä kivitorni suurin piirtein kallioiden keskiosassa. Tornin rakennutti vuonna 1835 Sir Cornellius O'Brien, joka oli Irlannin kuninkaan Brian Borun jälkeläinen. Torni toimi jo tuolloin näköalatornina sadoille turisteille. Moherin torni, joka sijaitsee Hag's Headilla on neliönmuotoinen kiviraunio. Sen oletetaan olevan vartiotorni Napoleonin ajoilta. == Luonto == Jyrkänteet muodostuvat pääasiassa namurialaisesta savi- ja hiekkakivestä; vanhimmat kivet on löydetty jyrkänteiden alta. Kalliolla voi nähdä 300 miljoonaa vuotta vanhoja joenuomia. Jyrkänteillä elää useita eläinlajeja – valtaosa niistä lintuja, joita on arviolta noin 29 eri lajia ja yhteensä 30 000 yksilöä. Kenties mielenkiintoisin lintulajeista on lunni, joita elää suurissa yhdyskunnissa jyrkänteiden eristäytyneissä osissa ja läheisellä Goat Islandilla. Alueella esiintyy myös haukkoja, lokkeja, karimetsoja, korppeja sekä alppivariksia. == Turismi == Cliffs of Moher on yksi Irlannin suosituimmista turistikohteista. Kalliot mielletään usein Irlannin tärkeimmäksi ja hienoimmaksi turistinähtävyydeksi: siellä vieraili vuonna 2006 noin miljoona turistia. Claren kreivikunnan neuvosto on kehittänyt kohdetta, jotta vierailijat voisivat kokea nähtävyyden ilman, että itse kohteelle aiheutuisi kohtuutonta vahinkoa. Linjauksen mukaisesti Cliffs of Moherin vierailijakeskus on rakennettu mahdollisimman huomaamattomasti mäen sisälle. Keskus on myös ympäristöystävällinen: se käyttää uusiutuvaa energiaa kuten maalämpöä ja -viilennystä sekä aurinkopaneeleita. Vierailijakeskus avattiin virallisesti helmikuussa 2007 seitsemäntoista vuoden tarmokkaan rakentamisen sekä 32 miljoonan euron jälkeen. IMAX-tyyppinen mediashow esittelee aluetta vierailijoille lintuperspektiivistä sekä vedenalaisia luolastoja jyrkänteiden juuressa. Cliffs of Moherin viralliset internetsivustot takaavat vierailijoille hämmästyttäviä kuvia sekä informaatiota kierroksista ja koulumatkoista. ==Cliffs of Moher elokuvissa== Cliffs of Moher on esiintynyt elokuvissa muutamia kertoja. Tunnetuimpana varmastikin Harry Potter ja puoliverinen prinssi (2009) sekä Karkausvuosi (Leap Year) (2010). Lisäksi Cliffs of Moher kuvattiin Cliffs of Insanitynä vuoden 1987 elokuvassa Prinsessan ryöstö (The Princess Bride).http://www.irelandlogue.com/places-to- go/tourist-destinations/the-cliffs-of-moher.html Samoin Cliffs of Moher näkyy David Leanin elokuvassa Ryan's Daughter (1970). ==Lähteet== ==Aiheesta muualla== *Maisemakuvia Burrenista *The Cliffs of Moher ja O'Brienin torni *Cliffs of Moher Summitpost.org Luokka:Kansainvälisesti tärkeät lintualueet Luokka:Irlannin pinnanmuodot